**ИНСТРУКЦИЯ ЗА ПОПЪЛВАНЕ НА ЗАЯВЛЕНИЕ – ПРИЛОЖЕНИЕ № 1 ЗА ВЪЗСТАНОВЯВАНЕ НА НЕДЪЛЖИМО ПЛАТЕНИ ДЪРЖАВНИ ТАКСИ, СЪБИРАНИ ЗА ДЕЙСТВИЯ И УСЛУГИ ПО ПРАВИЛНИКА ЗА ВПИСВАНИЯТА**

1. Заявлението се подписва и подава лично **от вносителя/наредителя** на сумата, съгласно платежния документ, **или от изрично упълномощено от него лице.**
2. Когато заявлението се подава от физическо лице, задължително се попълват три имена, ЕГН, адрес за кореспонденция и телефон за контакт. Посочва се име и ЕГН/ЕИК на задължено лице, съгласно платежното нареждане.
3. Когато заявлението се подава от юридическо лице –наименование, ЕИК, лицето, което го представлява и е подписало заявлението, адрес за кореспонденция и телефон за връзка. Когато лицето, което подава заявлението, не е законният представител на юридическото лице, задължително се представя и пълномощно, от което е видна представителната власт на заявителя. Посочва се име и ЕГН/ЕИК на задължено лице.
4. Посочва се сумата, която според заявителя е надвнесена или недължимо платена – цифром и словом.
5. Подчертава се вярното твърдение, относно това дали към заявлението се прилага оригинал на платежното нареждане или заверен препис от електронен документ, възпроизведен на хартиен носител като препис, когато държавната такса е заплатена по електронен път.
6. Когато платежният документ не може да бъде представен в оригинал, същият се представя като заверено копие със заверка „Вярно с оригинала“ и подпис на заявителя, а причините, поради които не се представя в оригинал, се описват накратко в заявлението.
7. В заявлението се посочва услугата, за която e преведена или е следвало да се преведе исканата сума, както и службата по вписванията, в която е извършена или е следвало да се извърши.
8. Посочва се титуляр и банкова сметка, по която да бъде възстановена сумата, в случай, че има основание за това.
9. Заявителят посочва причините, поради които таксата следва да му бъде възстановена.В заявлението се посочва датата, на която е попълнено, изписват саморъчно име и фамилия на заявителя и задължително се подписва .
10. Към заявлението задължително следва да бъдат приложени следните документи:

* оригинал на платежното нареждане или заверен препис от електронен документ, възпроизведен на хартиен носител като препис, когато държавната такса е заплатена по електронен път или заверено копие от платежния документ, разпечатка от банково извлечение или друг документ удостоверяващ плащането. Когато документът, удостоверяващ плащането не може да бъде представен в оригинал, се представя негово копие заверено от заявителя, от нотариус или от банката, получила или извършила плащането.
* Заверено копие или оригинал на пълномощно (ако заявлението се подава от пълномощник) – в хипотезата когато заявител е юридическо лице и заявлението не е подадено от законния му представител, както и когато наредителят по платежният документ е различен от заявителя;
* Оригинал или заверени копия на други документи по преценка на заявителя, които биха помогнали при вземането на решение за възстановяване на исканата сума.

**Важно: Всички представени документи, ако не са в оригинал, се заверяват с „Вярно с оригинала“, поставя се подпис и се изписва името на лицето, извършило заверката.**